***Αθήνα, 20 Μαΐου 2016***

**ΔΕΛΤΙΟ ΤΥΠΟΥ**

**Η γιγάντια παγκόσμια Ναυτιλία μας, πηγή ισχύος, επιρροής, οικονομικής ανάπτυξης, εθνικής σιγουριάς και υπερηφάνειας**

*του Δημήτρη Σιούφα*

*πρώην Προέδρος της Βουλής των Ελλήνων*

Ο πρώην Πρόεδρος της Βουλής των Ελλήνων, Δημήτρης Σιούφας έκανε την ακόλουθη δήλωση:

«Η 20η Μαΐου, Ευρωπαϊκή Ημέρα της Θάλασσας είναι κατεξοχήν γιορτή Ελληνική. Καθιερώθηκε το 2008, με απόφαση της Βουλής, εναρμονισμένη με την κοινή διακήρυξη του Ευρωπαϊκού Κοινοβουλίου, της Ευρωπαϊκής Επιτροπής και του Συμβουλίου της Ευρώπης.

Ιστορικά γιατί υπήρξαμε από τους προϊστορικούς χρόνους λαός ανοιχτών οριζόντων, θαλασσινός, ποντοπόρος.

Κοινωνικά γιατί ο περισσότερος πληθυσμός μας έζησε διαχρονικά σε άμεση επαφή με τη θάλασσα με κατανόηση της δύναμης και των δυνατοτήτων της.

Εθνικά γιατί σε όλους τους αγώνες εθνικής επιβίωσης η θάλασσα υπήρξε οχυρό απόρθητο και όπλο ακατανίκητο για μας.

Οικονομικά γιατί σε όλη την ιστορία μας η θάλασσα μεγάλωνε τους οικονομικούς μας ορίζοντες, στήριζε το εμπόριο μας και αποτελούσε η ίδια πηγή της ζωής μας.

Πολιτισμικά γιατί η θάλασσα υπήρξε πάντα η γέφυρα διακίνησης ανθρωπίνων αξιών, επιστημονικών ιδεών και καλών τεχνών.

Η σημερινή γιγαντιαία παγκόσμια ναυτιλία μας αποτελεί για μας πηγή γεωπολιτικής ισχύος και επιρροής, βάση οικονομικής ανάπτυξης και ευημερίας και φάρο εθνικής σιγουριάς και υπερηφάνειας.

Ιδιαίτερα σήμερα, στην εποχή των προβλημάτων, ας δώσουμε όλοι την αγάπη μας, την έγνοια μας και τη προσοχή μας στη θάλασσα και τις ευκαιρίες της.